Kære Forældre

**Orientering om skolens deltagelse i afprøvning af test af talblindhed**

Med aftalen om folkeskolereformen i juni 2013 blev det besluttet at udvikle en test til brug for at identificere børn, der er talblinde. Udviklingen af testen skete i et 4-årigt projekt, som blev afsluttet i juli 2019, men forskerne bag testen vurderede, at testen burde videreudvikles og afprøves grundigere. Børne- og Undervisningsministeriet har derfor igangsat et opfølgningsprojekt, som skal sikre, at test og vejledningsmaterialer afprøves yderligere i praksis samt følges af forskere. Epinion og DPU gennemfører projektet på vegne af Børne- og Undervisningsministeriet.

Vores skole er blevet inviteret til at afprøve og gøre os ”erfaringer med denne talblindhedstest for elever i 4. klasse i skoleåret 2020/2021” – jf. denne [**Invitation**](https://r.sendmail.epinionglobal.com/tr/cl/K6S5PhWrik9WQ6fOd_nixAWOo9gWl7hX1gnVxmJGCvU1EtpDx-Xo64_GWi4vXpHbXLWgW-PmiwXj0pBhzF9zyPBRAKW-Pyr9P0lXudoD3Cj0_FTQyE17ksdWuZakryM0M9MCyTJ_43gVm0v5cKFZy0TG34mZqxM7mPayCRqBvY9NRhvi1qh5Dvlag8L9vsMB-uhoSXIyPzUiQkuwoDBmVeLY4GOH3lRrS4w-nbZtsa6ZgUEmNJVl3xQvVQRUsLBFyzg1)**.**

Kun et fåtal af eleverne i 4. klasse udvælges til afprøvningen. Hvis du/I ikke ønsker at jeres barn skal kunne deltage, kan I få jeres barn fritaget. Skriv blot en mail til skolen herom.

Afprøvningen igangsættes i efteråret 2020.

I forbindelse med reglerne om persondata skal vi jf. Databeskyttelsesforordningen informere jer om, hvordan håndteringen af jeres barns oplysninger sker, samt oplyse jer om jeres rettigheder i den forbindelse.

Ud over barnets personoplysninger (UNI-login, navn, klasse og klassetrin) behandles dit barns besvarelse af en række opgaver i regning, tal og mængder, der skal medvirke til at give skolen et billede af, om jeres barn har tegn på talblindhed. Endvidere får jeres barn nogle spørgsmål om motivation og selvtillid i matematik.

Disse oplysninger skal bruges til at kvalitetssikre testen og til at give læreren bedre overblik over de pædagogiske udfordringer og muligheder.

De oplysninger, der bliver indsamlet om dit barn, vil blive slettet, når projektet er afsluttet.

Behandlingen af personoplysninger har hjemmel i Folkeskolelovens §55 og i Databeskyttelsesforordningens Artikel 6, stk.1, litra c og e.

Oplysningerne i elektronisk form er opbevaret på sikre servere af Epinion, der er databehandler. Den dataansvarlige er Børne og Undervisningsministeriet.

I kan læse mere om projektet på følgende hjemmeside: <https://epinionglobal.com/en/talblindhed/>

Med venlig hilsen

[Skolens leder]